

# SA SAAREMAA MUUSEUM

Hr Tarvi Sits

Kantsler

Tarvi.sits@kul.ee

Pr Reet Tallo

finantsnõunik

Reet.tallo@kul.ee 17.04.2020 nr 1-5/14

**Ettepanek remondifondi vahendite kasutamise muutmiseks**

Vastavalt riigieelarvelise tegevustoetuse kasutamise lepingule nr 7-//2056-2 on SA Saaremaa Muuseum kohustatud remondifondi vahendeid kasutama järgmisteks töödeks:

2.4.1. **Mihkli talumuuseumi elumaja (Viki küla, Saaremaa vald) remont**; (15000 €)

2.4.2. Kuressaare linnuse konvendihoone (Lossihoov 1, Kuressaare, Saaremaa vald) treppide sepiskäsipuude paigaldamine;

2.4.3. Kuressaare linnuse konvendihoone (Lossihoov 1, Kuressaare, Saaremaa vald) küttesüsteemi remont ja sellega kaasnevad üldehitustööd, muinsuskaitseline ja ehitusjärelevalve;

2.4.4. **Mihkli talumuuseumi (Viki küla, Saaremaa vald) hoonete tehniline ekspertiis, remondiprojektide ja muinsuskaitse eritingimuste tellimine** (5000 €).

Hetkel on käimas tööd Mihkli talumuuseumi elumajas. Hankelepingu maksumuseks kujunes 19486 € + KM. Tööde käigus on selgunud asjaolulisid, mis remonttööde mahtu oluliselt suurendavad. Avariiline on nii palksein kui elumaja põrand ning selle avamisel selgus, et hoonel puudub ka vundament. Vundamendi rajamise (praeguse kontoriruumi mahus) finantseerimiseks (2390 € + KM) on SA teinud taotluse Muinsuskaitseametile. Pöördutud on ka Saaremaa Vallavalitsuse poole, kes vastas, et eriolukorra ajaks on kõik investeeringud peatatud ning taotlus vaadatakse uuesti üle pärast eriolukorra lõppemist.

SA Saaremaa Muuseum teeb ministeeriumile ettepaneku lepingu punktis 2.4.4 tehnilised ekspertiisideks ja projektideks mõeldud raha (5000 €) kasutada ära juba töös oleva elumaja avariiremondiks.

*/digitaalselt allkirjastatud/*

Rita Valge

SA Saaremaa Muuseum

Juhatuse liige